Mr Helling storekeeper | The Heneker Family - Pioneers from Kent to South Australia
Tag: Mr Helling storekeeper James Dalton verskyn in hof | Maroela Media
James Dalton (Foto: LinkedIn)
Volgens sers. Noloyiso Rwexana, woordvoerder van die polisie, is Dalton Donderdagaand in hegtenis geneem op aanklagte van aanranding, intimidasie en verset teen inhegtenisneming.
Dalton het na bewering ‘n ander motor met syne gestamp. Die weergawes verskil daaroor of Dalton in ‘n botsing betrokke was of moontlik net ‘n ander motor met sy motor gestamp het by ‘n kuierplek in Seepunt. Hy het toe glo stry gekry met polisielede op die toneel. Dalton het egter gesê daar was nie ‘n ongeluk nie en hou vol hy het sy volle samewerking gegee.
Eric Ntabazalila, woordvoerder van die Nasionale Vervolgingsgesag (NVG), het gesê Dalton het Maandag vlugtig in die hof verskyn en die saak is tot 4 April uitgestel. Volgens Ntabazalila is Dalton “ure na sy inhegtenisname” op borgtog van R1 500 vrygelaat. Sy borgtog is vandag verleng.
Dalton is al verskeie kere in die verlede aangekla van onder meer aanranding en opsetlike saakbeskadiging. Die sake is egter later teruggetrek of hy is vrygespreek.
Dalton het van 1994 tot 2002 vir die Springbokke gespeel.
Baie “boring’ nuus .
En?Wat is die doel van hierdie nuusbrokkie?
Hy klink na n regte bullebak
Jip, regte “stout seun” wat nie sy les leer nie. Soms moet mens liefs wegbly van lawaaiwater as dit jou in die moeilikheid gaan bring.
Onaanvaarbare gedrag, hoop nie jy kom weer met dit weg nie, dit sal jou immers teen jouself beskerm! Gaan vir anger management & besef ook dat die feit dat jy n beroepsrugbyspeler en bekend was, jou nie die reg gee om ander te minag of te bully nie! Kyk waar het n potspel stok ge-eindig & baie hartseer vir almal!
Klink of die testosteroon met hom weggehardloop het.
Dit is wanneer wanneer testosteroonvlakke, die intelligensie-kwosiënt oorskrei.
Hy sal ook nooit grootword nie!
Hoe vervelig!!!! Ek stem 100% saam met pieter en malan!!!!
Pieter, Denise en Malan – dit het wel jul aandag genoeg getrek om dit te lees EN kommnetaar te lewer. Kan dus nie TE vervelig wees nie ne!
Is hierdie nuus van enige waarde?
Vir jare hoor ons van tyd tot tyd van Dalton wat amok maak. Gee liewer vir onss NUUS en nie Daltonmannewales nie. Geen simpatie van enige kommentators op jul nuusbrokkie.
Die man kort jare al Anger management klasse!!!
Stem saam “Boring Nuus.” Daar is genoeg nuus in SA wat die media wegsteek vir die publiek. Ons wil graag van dit weet en nie vervelige goedkoop nuus soos hierdie nie.
Ek wonder waarom soek hy nie weer moeilikheid met Brain Hermann nie? Dalk wil hy daaraan herinner word nie, shame.
Diegene wie so mor oor die berig: Hoekom lees jy dit as dit jou verveel? En wat gee jou die reg om die plasing daarvan te kritiseer? Het jy aandele in Maroela Media? Dit wil voorkom of sommiges net hulle naam wil sien…is dit om aandag te soek?
Great Ella stem 100% saam en belangrikste, dit is NIE iets wat net onder die mat ingevee moet word nie, hierdie man moet tot verantwoordelikheid geroep word, dade het gevolge. Verder toe hy opgang gemaak het, mag die media oor hom berig het, so as hy bollie aanjaag moet hy maar weet, hier kom die media ook. Daar is niks so walglik soos n ego bully nie!
Inteendeel…ek het nie eers die berig gelees nie, net die opskrif was genoeg om geirriteerd te raak. Het die heel eerste berig gelees om te sien watter nonsens hy weer aangejaag het en elke keer daarna wat ek sy naam sien skip ek maar die berig. Maar ek dink steeds nie hy is nuuswaardig nie.